Essomo 15
Lwaki Wandyeyongedde Okumanya Ebisingawo?
1. Onooganyulwa otya bw’oneeyongera okusoma Bayibuli?
Awatali kubuusabuusa, ebintu ebitonotono by’oyize mu Bayibuli bikuleetedde okwagala Yakuwa. Naye olina okukola kyonna ekisoboka okulaba nti okwagala okwo kweyongera. (1 Peetero 2:2) Ojja kufuna obulamu obutaggwaawo bw’oneeyongera okusemberera Katonda ng’osoma Ekigambo kye.
Bw’oneeyongera okumanya Katonda, okukkiriza kwo kujja kweyongera okunywera. Okukkiriza kujja kukusobozesa okusanyusa Katonda. (Abebbulaniya 11:1, 6) Kujja kukuleetera okwenenya n’okukola enkyukakyuka ezeetaagisa mu bulamu bwo.
2. By’oyize ku Katonda binaaganyula bitya abalala?
Awatali kubuusabuusa ojja kubuulirako abalala by’oyize. Ffenna twagala nnyo okubuulirako abalala amawulire amalungi. Bw’oneeyongera okuyiga Bayibuli, ojja kuyiga engeri y’okugikozesaamu okunnyonnyola abalala ensonga lwaki okkiririza mu Yakuwa era n’okubabuulira amawulire amalungi.
Abantu abasinga obungi bwe baba batandika okubuulira, basookera ku mikwano gyabwe n’ab’eŋŋanda zaabwe. Naye bw’oba obuulira beera mwegendereza. Mu kifo ky’okubagamba nti enzikiriza zaabwe nkyamu, babuulire ku bisuubizo bya Katonda. Era kijjukire nti abantu bakwatibwako nnyo enneeyisa yo okusinga by’oyogera.
3. Onooba na nkolagana ki ne Katonda?
Okusoma Ekigambo kya Katonda kijja kukuyamba okukula mu by’omwoyo. Ojja kuba n’enkolagana ey’oku lusegere ne Yaku wa. Era ojja kuba omu ku bantu be.
4. Oyinza otya okweyongera okukulaakulana?
Osobola okukula mu by’omwoyo nga weeyongera okusoma Ekigambo kya Katonda. (Abebbulaniya 5:13, 14) Saba omu ku Bajulirwa ba Yakuwa akuyigirize Bayibuli ng’akozesa akatabo Kiki Ddala Baibuli Ky’Eyigiriza? Bw’oneeyongera okusoma Ekigambo kya Katonda, obulamu bwo bujja kweyongera okuba obulungi.
Amawulire amalungi gava eri Yakuwa, Katonda omusanyufu. Osobola okumusemberera ng’okuŋŋaana wamu n’abantu be. (Abebbulaniya 10:24, 25) Bw’oneeyongera okukola Yakuwa by’ayagala, ojja kuba oluubirira obulamu obwa namaddala—obulamu obutaggwaawo. Okusemberera Katonda kye kintu ekisingayo obulungi ky’oyinza okukola.
Yiga Ebisingawo
ENKUŊŊAANA
Biki Ebikolebwa mu Kizimbe ky’Obwakabaka?
Laba bwe kifaanana munda.
Saba Okuyigirizibwa Bayibuli ku Bwereere
Lwaki Kikulu Okuyiga Bayibuli?
Bayibuli eyambye abantu bangi nnyo okwetooloola ensi yonna okufuna eby’okuddamu mu bibuuzo bye beebuuza. Naawe wandyagadde okumanya Bayibuli ky’eyigiriza?
Kiki Ddala Bayibuli Ky'Eyigiriza
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn